ধর্ষণের অভিযোগে গ্রেফতার, পুলিশকে গুলি করে চম্পট আপের বিধায়ক

ওয়েব ডেস্ক: ধর্ষণের অভিযোগে গ্রেফতারের পর গুলি চালাতে চালাতে পালালেন বিধায়ক। পাঞ্জাবের শাসক (Punjab AAP Government) আম আদমি পার্টির বিধায়ক হরমিত পাঠানমাজরা (Punjab AAP MLA Harmeet Pathanmajra)। মঙ্গলবার সকালের ওই ঘটনার পর এখনও অধরা অভিযুক্ত হরমিত। পুলিশকে গুলি করে চম্পট আম আদমি পার্টির বিধায়ক। পাঞ্জাবের আপ বিধায়ক হরমিতের বিরুদ্ধে ধর্ষণের অভিযোগ উঠেছে।ধর্ষণের অভিযোগে গ্রেফতার করা হয়েছিল। গ্রেফতার করে থানায় নিতে গেলেই হরমিত গুলি চালায় সশস্ত্র সহযোগীদের নিয়ে বেপাত্তা বিধায়ক।

পটিয়ালার সনৌরের বিধায়ক হরমিতের বিরুদ্ধে এক মহিলাকে ধর্ষণের অভিযোগ রয়েছে। অভিযোগের ভিত্তিতে মঙ্গলবার সকালেই কার্নাল থেকে তাঁকে গ্রেফতার করে স্থানীয় থানায় নিয়ে যাচ্ছিল পুলিশ। হরমিত পাঠানমাজারা পাতিয়ালার সনৌরের আম আদমি পার্টির বিধায়ক। তাঁর বিরুদ্ধে ধর্ষণের অভিযোগ। প্রথম স্ত্রীর সঙ্গে বিচ্ছেদ না করেই দ্বিতীয় বিয়ে করায় হরমিতকে নিয়ে বিতর্ক। নির্যাতিতা মহিলার দাবি, মিথ্যা প্রতিশ্রুতি দিয়ে ২০১৩ সালে তাঁর সঙ্গে সম্পর্ক শুরু করেন বিধায়ক। হরমিত তাঁকে বলেছিলেন যে তাঁর স্ত্রীর সঙ্গে তাঁর বিচ্ছেদ হয়ে গিয়েছে। ২০২১ সালে মহিলাকে বিয়েও করেন হরমিত। ৪৫ বছর বয়সি ওই অভিযোগকারিণীর আগেই বিবাহবিচ্ছেদ হয়ে গিয়েছিল। ওই মহিলার এক মেয়ে রয়েছেন, তিনি বিদেশে থাকেন। ২০২১ সালে লুধিয়ানার একটি গুরুদ্বারে বিয়ে হয় হরমিত ও ওই মহিলার। গত বিধানসভা নির্বাচনে কমিশনে জমা দেওয়া হলফনামায় প্রথম স্ত্রীর নাম প্রকাশ হতেই শুরু হয় বিবাদ। তার জেরে ওই মহিলা হরমিতের বিরুদ্ধে ধর্ষণের অভিযোগ করলে, তা জানার পর তাঁকে হত্যার হুমকি দেন হরমিত।

আরও পড়ুন: বিহারে SIR-এর আবহেই এবার নতুন ঘোষণা নির্বাচন কমিশনের

ধর্ষণ ও খুনের হমকি অভিযোগ দায়ের করেন ওই মহিলা। মঙ্গলবার সকালে বিধায়ককে কর্নেইল থেকে গ্রেফতার করে স্থানীয় থানায় নিয়ে যেতে গেলে শুরু হয় সঙ্ঘাত। অভিযোগ পুলিশের কাছ থেকেই বন্দুক ছিনতাই করে গুলি চালান হরমিত। অদূরে অপেক্ষায় থাকা দুটি গাড়িতে করে বিধায়ক ও তাঁর সশস্ত্র বাহিনী চম্পট দেন। পালাবার সময় পুলিশকে লক্ষ্য করে গুলি চালান হরমিত ও তাঁর সাকেরেদরা। তাদের গাড়িতে এক পুলিশ কর্মীকে ধাক্কাও দেয়। পুরো ঘটনা থেকে মনে করা হচ্ছে, গ্রেফতারের শঙ্কা করেই পুলিশের চোখে ধূলোদিতে নিজের অনুগামীদের নিয়ে প্রস্তুতী সেরে রেখেছিলেন বিধায়ক। পুলিশ একটি গাড়ি আটক করলেও বিধায়ক বেপাত্তা। আটক হওয়া গাড়িটিতে তিনটি আগ্নেযাস্ত্র পাওয়া গিয়েছে বলে জানায় পুলিশ।

অন্য খবর দেখুন